لە گرتە ڤیدیۆیەكدا كە ژمارەیەكی زۆر بینەری لە جیهاندا هەیە، ژماریەك گۆرێللا لە باخچەیەكی ئاژەڵان خۆیان لە بارانێكی بەخوڕ دەپارێزن.گرتە ڤیدیۆكە لە باخچەی ئاژەڵانی ریڤەربانكس لە كارۆلاینا لەلایەن كارمەندێكی باخچەكەوە تۆماركراوە و تێیدا دەردەكەوێت سێ گۆرێللا لەگەڵ دو بێچودا لە سوچێكی باخچەكەدا خۆیان لە تەڕبون دەپارێزن.كارمەندێكی باخچەی ئاژەڵان دەڵێت "گۆرێللاكان هەمیشە ئاژەڵێكی جوان و ئەفسوناوین، تەنها كاتێك باران دەبارێت رویان گرژە و بێزارن".ئاماژە بەوەشدەكات "گۆرێللاكان لە بەشێك لە هەڵسوكەوتیاندا هاوشێوەی مرۆڤ مامەڵە دەكەن، بۆ نمونە لویس، گۆرێللایەكە كە پێی خۆش نیە دەستی خۆڵاوی بێت و بەو هۆیەوە هاوشێوەی مرۆڤ لەسەر پێیەكانی دەڕوات".